**„Karéjos” felnőtt és szenior néptánc találkozó**

A találkozó célja: **bemutatkozási és találkozási lehetőséget** biztosítani azoknak a felnőtt és szenior néptánc együtteseknek, akik szívesen bemutatják műsorukat szakmai zsűri előtt. Nem minősítés, csak bemutatkozási lehetőség.

Nevezni lehet szóló, páros, kamara és csoportos formában. Magyar vagy nemzetiségi táncanyaggal. **Életkori kategória: 21 évtől.**

**Zsűrizés szempontjai:** az adott táncanyag hiteles, az eredeti anyaghoz minél közelebb eső előadása, koreográfia esetén színpadi megformálása; az adott tájegység viseletének megjelenítése; az adott tájegységnek megfelelő zenei kíséret és a zenéhez való viszony; az énekes anyag kihasználása. Az eredeti anyagot hitelesen bemutató ill. tematikus koreográfiát egyaránt hozhatnak az együttesek. Csoportos kategória esetén a műsoridő: 5 -15 perc (egy vagy két koreográfia).

A szóló és a páros produkcióban az adott tájegység táncát vagy táncait improvizálva kérjük bemutatni. Műsoridő: 1,5-2 perc. **A fesztiválon** **kérhető a négy fokozatú minősítés** (Bronz, Ezüst, Arany, Kiemelt Arany), ill. **csak szakmai tanácsadás**. A zsűri **különdíjakat** is kioszt, mind csoportos, mind szóló kategóriában, többek között 100.000.- Ft-os **koreográfusi díjat** is.

**A zsűri tagjai:** Tóth Judit koreográfus, néptánc pedagógus, a Gödöllő táncegyüttes vezetője, az Örökség Gyermek Népművészeti Egyesület vezetőségi tagja; Szűcs Gábor koreográfus, néptánc pedagógus, a Jászság együttes vezetője, a Martin György Néptánc Szövetség alelnöke; Kökény Richárd, koreográfus, a Magyar Állami Népi Együttes tánckarvezetője.

**Fesztiválzenekar:**

**Kincső** zenekar, Tata, zk. vezető: Bottyán Ildikó

06/70 5011713 [kincsozenekar@gmail.com](mailto:kincsozenekar@gmail.com)

Nevezés módja: elektronikus űrlapon – [www.forgorozsafesztival.hu](http://www.forgorozsafesztival.hu)

vagy [www.csutri.hu](http://www.csutri.hu)

**Nevezési határidő: 2019. április 28.**

Szeretettel várunk mindenkit, nemcsak a versenyre és szakmai értékelésre, hanem **a hagyományőrzők műsorára, a közös táncházra** és a többi izgalmas programra is!